cyanic-selkie/wikianc huggingface dataset:
แกรนด์เทฟต์ออโต V
การปรับแต่งแกรนด์เทฟต์ออโต
การดัดแปลง (modification) หรือตัวปรับแต่งเกม ม็อด (modding) โดยผู้ใช้ในแซนด์บ็อกซ์แบบโอเพ่นเวิลด์ ซีรีส์แกรนด์เทฟต์ออโต เป็นที่นิยมในชุมชนเกมพีซี การปรับแต่งอย่างไม่เป็นทางการ ทำขึ้นโดยการเปลี่ยนโลจิสการเล่นเกม และไฟล์เนื้อหาภายในการติดตั้งเกมของผู้ใช้ และสามารถเปลี่ยนการเล่นเกมได้จากการปรับปรุงการเล่นเกมและการปรับเปลี่ยนกลไกของเกม เป็นการแทนที่โมเดลตัวละครของผู้เล่นด้วยโมเดลตัวละครที่อื่น หรือแม้แต่สิ่งแปลกปลอมที่เป็นซอมบีที่วางไข่ทั่วทั้งแผนที่ การแก้ไขส่วนมากสร้างขึ้นโดยโมเดอเรเตอร์นิรนาม โดยจะแสดงในรูปแบบของไฟล์ที่ดาวน์โหลดได้หรือไฟล์เก็บถาวร ซอฟต์แวร์ของบริษัทอื่นขาดไม่ได้สำหรับการสร้าง ม็อดแกรนด์เทฟต์ออโต เนื่องจากขาดเครื่องมือแก้ไขอย่างเป็นทางการจากผู้พัฒนาร็อกสตาร์เกมส์ ม็อดสำหรับ แกรนด์เทฟต์ออโต โดยทั่วไปได้รับการพัฒนาเพื่อใช้กับเกมเวอร์ชันพีซี เนื่องจากแพลตฟอร์มนี้ไม่ได้ป้องกันการดัดแปลงซอฟต์แวร์ที่ติดตั้ง แต่ก็มีบางส่วนที่เป็นเวอร์ชันคอนโซลและโทรศัพท์มือถืออยู่บ้าง
การโต้เถียง
ภายหลังจำหน่าย เกมดังกล่าวก่อให้เกิดการโต้เถียงหลายครั้งเกี่ยวกับความรุนแรง และการแสดงภาพผู้หญิง มีภารกิจที่กำหนดให้ผู้เล่นใช้อุปกรณ์ทรมานในการสอบสวนตัวประกันแบบแบ่งขั้ว ผู้วิจารณ์กล่าวว่าเป็นเพียงความเห็นทางการเมือง แต่รู้สึกว่าขั้นตอนการทรมานนั้นไม่ดี ซึ่งภารกิจนี้ได้รับการวิพากษ์วิจารณ์จากนักการเมืองและกลุ่มองค์กรต่อต้านการทรมาน และยังกลายเป็นที่ถกเถียงกันอย่างกว้างขวางในโลกออนไลน์เกี่ยวกับการแสดงภาพผู้หญิง โดยเฉพาะอย่างยิ่งเมื่อ แครอลีน เพทิต จากเกมสปอต เขียนในบทวิจารณ์ของเธอว่าเกมดังกล่าวมีความเกลียดชังผู้หญิง หลังบทวิจารณ์ของเพทิตเผยแพร่ออกไป บทความของเธอได้รับความเห็นทางลบมากกว่า 20,000 ความเห็น นักข่าวหลายคนปกป้องสิทธิในการแสดงความคิดเห็นของเธอ และเสียใจที่ชุมชนเกมไม่ยอมรับคำวิจารณ์ นอกจากนี้ คาเรน กราเวโน ผู้สื่อข่าวโทรทัศน์ และลินด์ซีย์ โลแฮน นักแสดงสาว ทั้งคู่ยื่นฟ้องร็อกสตาร์ในข้อกล่าวหาว่าตัวละครหญิงที่ปรากฏในเกมนั้นมีความคล้ายกับพวกเธอ ซึ่งคดีของพวกเธอถูกยกฟ้องในเวลาต่อมา ทาร์กเก็ต ซึ่งเป็นร้านสะดวกซื้อในออสเตรเลียนำเกมออกจากร้านค้า 300 แห่งตามคำร้องของ Change.org เกี่ยวกับการแสดงภาพความรุนแรงต่อผู้หญิงในเกม
ความสำเร็จ
ในเดือนมกราคม 2014 นิตยสาร คอมพิวเตอร์แอนด์วิดีโอเกม ได้จัดอันดับให้แกรนด์เทฟต์ออโต V อยู่ในอันดับ 4 บนรายชื่อ "เกมแห่งยุค" ร็อบ ครอสลีย์ บรรณาธิการของนิตยสารกล่าวว่านี่เป็นครั้งแรกที่ร็อกสตาร์สร้างโลกของเกมได้อย่างสวยงามที่สุด เขาพบว่าเกมได้ออกจากวังวนของการทำภารกิจในรูปแบบเดียวกับ แกรนด์เทฟต์ออโต IV และมุ่งไปยังระบบการเล่นมากขึ้น ในเดือนพฤษภาคม ไอจีเอ็น ได้จัดให้เกมอยู่ในรายชื่อ "สุดยอด 100 เกมแห่งยุค" โดยกล่าวว่าเกมนี้ มันยิ่งใหญ่ เข้มข้นและเป็นเกมที่มีอิทธิพลอย่างมากต่อเกมในเครื่องเล่มเกมยุคถัดไป (ยุคที่ 8) เดือนต่อมา เกมนี้ยังจัดให้อยู่ในอันดับ 3 ของรายชื่อ "เกมแห่งยุค : 100 เกมโดยคุณ" ซึ่งโหวตจากผู้อ่านของเว็บไซต์ไอจีเอ็น ในเดือนสิงหาคม นิตยสาร เกมอินฟอร์เมอร์ จัดอันดับให้เกมอยู่ในอันดับที่ 3 ของรายชื่อ "10 สุดยอดเกมแอ็คชันแห่งยุค" พวกเขาเปรียบเทียบเกมกับภาคก่อนหน้าโดยกล่าวว่ามีการสร้างตัวละครที่ดี มีภารกิจที่หลากหลาย และมีระบบผู้เล่นหลายคนที่ดีกว่า แกรนด์เทฟต์ออโต IV ซึ่งก็มีอันดับอยู่ในรายชื่อเช่นกัน พวกเขากล่าวว่าเนื้อเรื่องเกมน่าติดตาม มีลักษณะความเป็นดรามาสูง โลกภายในเกมออกแบบอย่างดี ทุก ๆ วินาทีทำให้สนุกได้ตลอด ในเดือนพฤศจิกายน นิตยสาร เอดจ์ ได้ให้เกมนี้อยู่อันดับ 5 ของรายชื่อเกมที่ดีที่สุดของยุค พวกเขากล่าวว่า แกรนด์เทฟต์ออโต V ได้สร้างมาตรฐานใหม่ให้กับเกมในประเภทโอเพนเวิลด์ ในปี 2015 นิตยสารได้จัดอันดับให้เป็นวิดีโอเกมที่ยิ่งใหญ่ที่สุดตลอดกาลเป็นอันดับสอง แกรนด์เทฟต์ออโต V ยังอยู่ในรายชื่อของเกมที่ดีที่สุดซึ่งจัดอันดับกันในวงกว้าง โดยติดอันดับที่ 8 ของรายชื่อ "100 วิดีโอเกมที่ดีที่สุดตลอดกาล" ของนิตยสาร เอ็มไพร์ และอันดับ 5 ของรายชื่อ 100 เกมที่ดีที่สุดของนิตยสาร กูดเกม ซึ่งมีการลงคะแนนเสียงจากผู้อ่าน และเป็นเกมที่มีคนทวีตมากที่สุดของปี 2015 แม้ว่าจะเปิดตัวในช่วงหนึ่งปีก่อนหน้านี้
มณฑลทหารใต้
มณฑลทหารใต้ (Southern Military District; รัสเซีย: Южный военный округ) เป็นมณฑลทหารของประเทศรัสเซีย
มันเป็นหนึ่งในห้าเขตการทหารของกองทัพรัสเซีย โดยมีเขตอำนาจศาลหลักอยู่ในเขตคอเคซัสเหนือของประเทศรัสเซีย และฐานทัพรัสเซียในรัฐหลังโซเวียตของคอเคเซียนใต้ มณฑลทหารใต้ถูกสร้างขึ้นโดยเป็นส่วนหนึ่งของการปฏิรูปทางทหารในปี ค.ศ. 2008 และก่อตั้งโดยพระราชกฤษฎีกาประธานาธิบดีหมายเลข 1144 ลงนามเมื่อวันที่ 20 กันยายน ค.ศ. 2010 เพื่อแทนที่มณฑลทหารคอเคซัสเหนือ และควบคุมโดยกองบัญชาการของกองเรือทะเลดำและกองเรือแคสเปียน เขตเริ่มดำเนินการเมื่อวันที่ 22 ตุลาคม ค.ศ. 2010 ภายใต้การบังคับบัญชาของพลเอกอเล็กซานเดอร์ กัลกิ้น
มณฑลทหารใต้เป็นมณฑลทหารที่เล็กที่สุดในประเทศรัสเซียตามขนาดทางภูมิศาสตร์ เขตนี้มี 15 หน่วยองค์ประกอบของสหพันธรัฐรัสเซีย ได้แก่ สาธารณรัฐอะดีเกยา, แคว้นอัสตราฮัน, สาธารณรัฐเชเชน, สาธารณรัฐดาเกสตาน, สาธารณรัฐอิงกูเชเตีย, สาธารณรัฐคาบาร์ดีโน-บัลคาเรีย, สาธารณรัฐคัลมืยเคีย, สาธารณรัฐคาราชาเยโว-ซีร์คัสเซีย, ดินแดนครัสโนดาร์, สาธารณรัฐนอร์ทออสซีเชีย–อะลาเนีย, แคว้นรอสตอฟ, ดินแดนสตัฟโรปอล, แคว้นวอลโกกราด และตั้งแต่การผนวกไครเมียในปี ค.ศ. 2014 จึงรวม สาธารณรัฐไครเมียและเซวัสโตปอล เข้ามาด้วย
มณฑลทหารใต้มีกองบัญชาการใน รอสตอฟ-นา-โดนู และผู้บัญชาการเขตคนปัจจุบันคือพันเอก (ต่อมาคือพลเอกกองทัพบก) อเล็กซานเดอร์ ดวอร์นิคอฟ ซึ่งดำรงตำแหน่งตั้งแต่ 20 กันยายน ค.ศ. 2016 เขตนี้เป็นรูปแบบที่มีประสิทธิภาพและมีความสามารถมากที่สุดของกองทัพรัสเซีย
อัษฏลักษมี
อัษฏลักษมี (अष्टलक्ष्मी, IAST: Aṣṭalakṣmī; lit. "พระลักษมีแปดปาง") หรือ อัฐลักษมี คือกลุ่มอวตารภาคของพระลักษมี ทั้งแปดภาคอันเป็นบุคลาธิษฐานแห่งความมั่งคั่งมงคลทั้งแปดประการบริบูรณ์ได้แก่: จิตวิญญาณ, ความมั่งคั่งทางวัตถุ, เกษตรกรรม, อำนาจวาสนาบารมี, ความรู้, ความกล้าหาญ, บุตรหลาน และชัยชนะ อัษฏลักษมีมักได้รับการสักการะบูชาและประดับตกแต่งในเทวสถานโดยทั่วไป
ภาคอื่น ๆ
ในภาคทั้งแปดของอัฐลักษมีอาจมีภาคอื่น ๆ แตกต่างบ้างตามท้องที่ อาทิเช่น:
ใบไม้
ใบไม้ (leaf) เป็นส่วนที่สร้างอาหารโดยกระบวนการสังเคราะห์ด้วยแสง ใบไม้มีขนาดและรูปร่างแตกต่างกันหลายแบบแบ่งเป็น 2 แบบใหญ่ๆ ตามลักษณะที่แตกต่างกัน
รูปพหูพจน์ของ leaf คือ leaves ส่วน foliage เป็นกลุ่มคำนามที่ใช้อธิบายว่าใบเป็นส่วนประกอบหนึ่งของพืช
กายวิภาคของใบ
ลักษณะของใบพืชดอกที่สมบูรณ์นั้นประกอบไปด้วย ก้านใบ, แผ่นใบ, และ หูใบ ก้านใบนั้นจะเป็นส่วนต่อมาจากลำต้นใบบริเวณที่เรียกว่า "ง่ามกิ่งหรือซอกใบ" แต่ก็ใช่ว่าพืชทุกชนิดจะมีใบตามลักษณะที่กล่าวมาข้างต้น ในพืชบางชนิดคู่หูใบจะไม่ปรากฏเด่นชัดหรือไม่มีเลย ก้านใบอาจไม่มีหรือแผ่นใบอาจไม่เป็นแผ่นแบน ความหลากหลายที่มีมากมายนี้ถูกแสดงในกายวิภาคของใบจากชนิดหนึ่งถึงอีกชนิดหนึ่งที่ถูกเสนอในรายละเอียดภายใต้รูปร่างลักษณะของใบ
ใบนั้นถือว่าเป็นอวัยวะหนึ่งซึ่งทั่วไปประกอบไปด้วย:
ใบเดี่ยว
ใบเดี่ยว (simple leaf) หมายถึงใบที่มีเพียงใบเดียวติดกับก้านที่แตกออกจากกิ่งหรือลำต้น เช่น มะม่วง กล้วย แต่ยังมีใบเดี่ยวบางชนิดที่ขอบใบเว้าเข้าไปมากทำให้ดูคล้ายใบประกอบ เช่น มะละกอ มันสำปะหลัง
รูปใบ (leaf shape)
ในพฤกษศาสตร์ใช้ศัพท์เพื่อพรรณนาถึงรูปใบดังนี้:
มณฑลทหารตะวันตก
มณฑลทหารตะวันตก (Western Military District; รัสเซีย: Западный военный округ) เป็นมณฑลทหารของประเทศรัสเซีย
มันเป็นหนึ่งในห้าเขตการทหารของกองทัพรัสเซีย โดยมีเขตอำนาจศาลหลักอยู่ในภูมิภาคกลางตะวันตกของรัสเซียยุโรป มณฑลทหารตะวันตกถูกสร้างขึ้นโดยเป็นส่วนหนึ่งของการปฏิรูปทางทหารในปี ค.ศ. 2008 และก่อตั้งโดยพระราชกฤษฎีกาของประธานาธิบดีหมายเลข 1144 ลงนามเมื่อวันที่ 20 กันยายน ค.ศ. 2010 โดยเป็นการควบรวมกิจการของมณฑลทหารมอสโก มณฑลทหารเลนินกราด และเขตพิเศษคาลินินกราด เขตเริ่มดำเนินการเมื่อวันที่ 20 ตุลาคม ค.ศ. 2010 ภายใต้คำสั่งของพลเอกวาเลรี เจราซิมอฟ
มณฑลทหารตะวันตกเป็นมณฑลทหารที่เล็กที่สุดเป็นอันดับสองในประเทศรัสเซียตามขนาดทางภูมิศาสตร์ เขตนี้ประกอบด้วยหน่วยองค์ประกอบของประเทศรัสเซีย 26 เขต ได้แก่ แคว้นเบลโกรอด, แคว้นเบรียนสค์, แคว้นอีวาโนโว, แคว้นคาลินินกราด, แคว้นคาลูกา, คาเรเลีย, แคว้นคอสโตรมา, แคว้นคูสค์, แคว้นเลนินกราด, แคว้นลีเปตสค์, มอสโก, แคว้นมอสโก, แคว้นนิจนีนอฟโกรอด, แคว้นนอฟโกรอด, แคว้นโอริออล, แคว้นปัสคอฟ, แคว้นเรียซัน, เซนต์ปีเตอส์เบิร์ก, แคว้นสโมเลนสค์, แคว้นตัมบอฟ, แคว้นตเวียร์, แคว้นตูลา, แคว้นวลาดีมีร์, แคว้นโวลอกดา, แคว้นโวโรเนจ, แคว้นยาโรสลัฟล์ เมื่อวันที่ 1 ธันวาคม ค.ศ. 2014 กองบัญชาการยุทธศาสตร์ร่วมอาร์กติกได้แยกตัวออกจากมณฑลทหารตะวันตก โดยได้ถอดแคว้นอาร์ฮันเกลสค์, แคว้นมูร์มันสค์, สาธารณรัฐโคมี และเขตปกครองตนเองเนเนตส์ เช่นเดียวกับกองเรือบอลติกและกองเรือเหนือของกองทัพเรือรัสเซีย ออกจากกองบัญชาการเขต
มณฑลทหารตะวันตกมีกองบัญชาการอยู่ในอาคารเจ้าหน้าที่ทั่วไปในเซนต์ปีเตอส์เบิร์ก
มิอุ นากามูระ
มิอุ นากามูระ เกิดในวันที่ 14 มีนาคม ปี พ.ศ. 2534 ในประเทศญี่ปุ่น  เป็นดาราไอดอล ชาวญี่ปุ่น
แหล่งข้อมูลอื่น
1991
อิชิโกะกับฮาเนโอะ
อิชิโกะกับฮาเนโอะ: จะฟ้องร้องด้วยเรื่องแบบนั้นเหรอ? เป็นละครโทรทัศน์ญี่ปุ่นที่ออกอากาศทางทีบีเอสทีวี ตั้งแต่วันที่ 15 กรกฎาคม ถึง 16 กันยายน ค.ศ. 2022 นำแสดงโดย คาซูมิ อาริมูระ แสดงเป็น โชโกะ อิชิดะ ผู้ช่วยทนายของ โยชิโอะ ฮาเนโอกะ แสดงโดย โทโมยะ นากามูระ
กลุ่มดาวคนยิงธนู
สำหรับ Sagittarius ความหมายอื่น ดูที่: ราศีธนู และนกเลขานุการ
กลุ่มดาวคนยิงธนู หรือ กลุ่มดาวธนู (♐) เป็นกลุ่มดาวหนึ่งในกลุ่มดาวจักรราศี วาดเป็นรูปคนครึ่งม้ากำลังน้าวคันธนู กลุ่มดาวคนยิงธนูอยู่ระหว่างกลุ่มดาวแมงป่องทางทิศตะวันตก กับกลุ่มดาวแพะทะเลทางทิศตะวันออก ดาวสว่างในกลุ่มดาวนี้เรียงกันเป็นรูปร่างคล้ายกาน้ำชา
เจ้าหญิงเบียทริซแห่งสหราชอาณาจักร
เจ้าหญิงเบียทริซแห่งสหราชอาณาจักร หรือพระนามเต็ม เบียทริซ แมรี วิกตอเรีย ฟีโอดอร์ (14 เมษายน ค.ศ. 1857 - 26 ตุลาคม ค.ศ. 1944) พระราชธิดาพระองค์ที่เก้าและพระองค์เล็กในสมเด็จพระราชินีนาถวิกตอเรีย และเจ้าชายอัลเบิร์ต พระราชสวามี
ต้นพระชนม์ชีพ
เจ้าหญิงเบียทริซ ประสูติเมื่อวันที่ 14 เมษายน ค.ศ. 1857 มีพระนามเต็มว่า "เบียทริซ แมรี วิกตอเรีย ฟีโอดอร์" พระราชชนนีคือ สมเด็จพระราชินีนาถวิกตอเรีย และ เจ้าชายอัลเบิร์ต พระราชสวามี
วิดีโอเกม
วิดีโอเกม (video game) คือ เครื่องเกมอิเล็กทรอนิกส์ที่มนุษย์ใช้ส่วนต่อประสานกับผู้ใช้ (user interface) ส่งผลการกระทำ (input) กลับเข้าไปยังหน่วยประมวลผลกลาง (Central Processor Unit) ในตัวเครื่อง ให้คิดคำนวณแล้วแสดงผลโต้ตอบกลับมาด้วย แสง-เสียง-การสั่น-หรือภาพบนจอภาพ วิดีโอ คำว่า วิดีโอ ในวิดีโอเกม แต่เดิมหมายถึงอุปกรณ์แสดงภาพแบบแรสเตอร์ แต่ปัจจุบันสามารถใช้เรียกอุปกรณ์แสดงภาพใด ๆ ก็ได้ที่สร้างภาพสองมิติหรือสามมิติขึ้นมา ตัวอย่างเช่นคอมพิวเตอร์ส่วนบุคคล และเครื่องเล่นวิดีโอเกม อุปกรณ์เหล่านี้เป็นไปได้ตั้งแต่เมนเฟรมคอมพิวเตอร์ ไปจนถึงอุปกรณ์มือถือขนาดเล็ก วิดีโอเกมแบบเฉพาะอย่างเช่น เกมตู้ เคยมีแพร่หลายในอดีต แต่ปัจจุบันค่อย ๆ มีใช้น้อยลง วิดีโอเกมได้พัฒนาไปจนกลายเป็นอุตสาหกรรมและงานศิลปะ
อุปกรณ์นำข้อมูลเข้าเป็นที่ใช้กันในการบังคับวิดีโอเกมเรียกว่า อุปกรณ์ควบคุมเกม (game controller) และแตกต่างกันไปในเครื่องเล่นแบบต่าง ๆ ตัวอย่างเช่น อุปกรณ์ควบคุมอาจประกอบด้วยเพียงแค่ปุ่มกดและก้านควบคุม (joystick) หรืออาจมีปุ่มกดถึงสิบปุ่ม และอาจจะมีมากกว่าหนึ่งก้านควบคุมก็ได้ เกมคอมพิวเตอร์ส่วนบุคคลยุคแรกจำเป็นต้องใช้คีย์บอร์ดในการเล่นเกม หรือต้องการให้ผู้ใช้ซื้อก้านควบคุมที่มีปุ่มกดอย่างน้อยหนึ่งปุ่มด้วย เกมคอมพิวเตอร์สมัยใหม่จำนวนมากให้ผู้เล่นหรือต้องการให้ผู้เล่นใช้คีย์บอร์ดควบคู่ไปกับเมาส์ อุปกรณ์ควบคุมเกมที่พบได้บ่อยกันคือ เกมแพด เมาส์ คีย์บอร์ด และก้านควบคุม ในหลายปีที่ผ่านมานี้ มีวิธีการนำข้อมูลเข้าเพิ่มเติมเช่น การให้ผู้เล่นสังเกตการณ์ในเครื่องเล่นที่ใช้กล้อง และระบบจอสัมผัสบนโทรศัพท์มือถือ
วิดีโอเกมโดยทั่วไปใช้วิธีการเพิ่มเติมมากมายเพื่อสร้างปฏิสัมพันธ์และสารสนเทศให้กับผู้เล่น เสียงออดิโอในวิดีเกมนั้นเกือบจะเป็นสากล คือใช้อุปกรณ์ผลิตเสียง อย่างเช่น ลำโพง และหูฟัง ผลป้อนกลับอาจมาจากอุปกรณ์ต่อพ่วงสัมผัส (haptic peripheral) เช่นระบบการสั่น หรือผลป้อนกลับโดยใช้กำลัง (force feedback) บางครั้งการสั่นใช้กระตุ้นผลป้อนกลับแบบใช้กำลัง
ผู้เล่นบางส่วนเชื่อว่าวิดีโอเกมสามารถพัฒนาทักษะทางจิตใจได้
ประวัติศาสตร์ของวิดีโอเกม
เกมที่ถือได้ว่าเป็นเกมส์ตัวแรกที่เกิดขึ้นบนโลกนั้นมีชื่อว่า ป็อง (Pong) เป็นลักษณะคล้ายกับเกมส์ปิงปอง กล่าวคือ มีแท่งสี่เหลี่ยมผืนผ้าอยู่ทั้ง 2 ด้านซ้าย-ขวา เอาไว้ตีลูกวงกลมโต้กันไปมา คล้าย ๆ กับการเล่นปิงปอง
ประเภทของวิดีโอเกม
แบ่งลักษณะ ได้ตามการเล่นออกเป็นประเภทต่าง ๆ ได้ ดังนี้
เกมแอคชั่น
เกมแอคชั่น (Action Game)  เป็นประเภทเกมที่ใช้การบังคับทิศทางและการกระทำของตัวละครในเกมเพื่อผ่านด่านต่าง ๆ ไปให้ได้ มีตั้งแต่เกมที่มีรูปแบบง่าย ๆ เหมาะกับคนทุกเพศทุกวัย เช่น มาริโอ ร็อคแมน ไปจนถึงเกมแอ็กชันที่มีเนื้อหารุนแรงไม่เหมาะกับเด็ก ๆ บางเกมมีการใส่ลูกเล่นต่าง ๆ เข้ามาเพิ่มความสนุกของเกมจนกลายเป็นเกมแนวใหม่ไปเลยเช่น War Thunder
เกมเล่นตามบทบาท
เกมเล่นตามบทบาท (Role-Playing Game) หรือ อาร์พีจี (RPG) หรือที่นิยมเรียกกันว่าเกมภาษา เป็นเกมที่พัฒนามาจากเกมสวมบทบาทแบบตั้งโต๊ะ เนื่องจากในช่วงแรกเกมอาร์พีจีที่ออกมาจะเป็นภาษาอังกฤษหรือญี่ปุ่นซึ่งต้องใช้ความรู้ด้านภาษานั้น ๆ ในการเล่น เกมประเภทนี้จะกำหนดตัวผู้เล่นอยู่ในโลกที่สมมติขึ้น และให้ผู้เล่นสวมบทบาทเป็นตัวละครหนึ่งในโลกนั้น ๆ ผจญภัยไปตามเนื้อเรื่องที่กำหนด โดยมีจุดเด่นทางด้านการพัฒนาระดับของตัวละคร (Experience-ประสบการณ์) เก็บเงินซื้ออาวุธ, อุปกรณ์ เมื่อผจญภัยไปมากขึ้นและเอาชนะศัตรูตัวร้ายที่สุดในเกม ตัวเกมไม่เน้นการบังคับหวือหวา แต่จะให้ผู้เล่นสัมผัสกับเรื่องราวแทน เกม RPG จะถูกแบ่งออกเป็นสองลักษณะใหญ่ ๆ คือ
นอกจากนั้นเกมเล่นตามบทบาททั้งบนคอมพิวเตอร์และคอนโซลยังแบ่งย่อยออกได้อีกเป็น
เกมผจญภัย
เกมผจญภัย (Adventure Game) เป็นเกมที่ผู้เล่นจะสวมบทบาทเป็นตัวละครตัวหนึ่งและต้องกระทำเป้าหมายในเกมให้สำเร็จลุล่วงไปได้ เกมผจญภัยนั้นถูกสร้างครั้งแรกในรูปแบบของ Text Based Adventure จนกลายมาเป็นแบบ Graphic Adventure เกมผจญภัยจะเน้นหนักให้ผู้เล่นหาทางออกหรือไขปริศนาในเกม โดยส่วนมากปริศนาในเกมจะเน้นใช้ตรรกะแก้ปัญหาและใช้สิ่งของที่ผู้เล่นเก็บมาระหว่างผจญภัย นอกจากนั้นผู้เล่นยังคงต้องพูดคุยกับตัวละครตัวอื่น ๆ ทำให้เกมประเภทนี้ผู้เล่นต้องชำนาญด้านภาษามาก ๆ เกมผจญภัยส่วนมากมักจะไม่มีการตายเพื่อให้ผู้เล่นได้มีเวลาวิเคราะห์ปัญหาข้างหน้าได้ หรือถ้ามีการตายในเกมผจญภัยมักจะถูกวางไว้แล้วว่าผู้เล่นจะตายตรงไหนได้บ้าง เกมผจญภัยมีรูปแบบต่าง ๆ ดังนี้
เกมการจำลอง
เกมการจำลอง (Simulation Game) เป็นเกมประเภทที่จำลองสถานการณ์ต่าง ๆ มาให้ผู้เล่นได้สวมบทบาทเป็นผู้อยู่ในสถานการณ์นั้น ๆ และตัดสินใจในการกระทำเพื่อลองดูว่าจะเป็นอย่างไร เหตุการณ์ต่าง ๆ อาจจะนำมาจากสถานการณ์จริงหรือสถานการณ์สมมติก็ได้ เกมแนวนี้แยกเป็นประเภทย่อยได้อีก เช่น
เกมวางแผนการรบ
เกมวางแผนการรบ (Strategy Game) เป็นประเภทเกมที่แยกออกมาจากประเภทเกมการจำลอง เนื่องจากในระยะหลังเกมประเภทนี้มีแนวทางของตัวเองที่ชัดเจนขึ้น คือเกมที่เน้นการควบคุมกองทัพซึ่งประกอบไปด้วยหน่วยทหารย่อย ๆ เข้าเข้าทำการสู้รบกัน พบมากในเครื่องคอมพิวเตอร์เนื่องจากคีย์บอร์ดและเมาส์นั้นมีความเหมาะสมต่อการควบคุมเกม และมักจะสามารถเล่นร่วมกันได้หลายคนผ่านทางอินเทอร์เน็ตหรือผ่านระบบแลนอีกด้วย เนื้อเรื่องในเกมมีได้หลายหลายรูปแบบ แล้วแต่เกมนั้น ๆ จะกำหนด ตั้งแต่จับความสไตล์เวทมนตร์คาถา พ่อมด กองทหารยุคกลาง ไปจนถึงสงครามระหว่างดวงดาวเลยก็มี รูปแบบการเล่นหลัก ๆ ของเกมประเภทนี้มักจะเป็นการควบคุมกองทัพ, เก็บเกี่ยวทรัพยากร และสร้างกองทัพ เกมวางแผนการรบแบ่งออกเป็นสองประเภทตามการเล่นคือ
เกมกีฬา
เกมกีฬา (Sport Game) เป็นกึ่ง ๆ เกมจำลองการเล่นกีฬาแต่ละชนิด โดยส่วนมากเกมกีฬามักจะมีความถูกต้องและเที่ยงตรงในกฎกติกาค่อนข้างมาก จึงเหมาะสำหรับผู้เล่นที่เข้าใจกฎกติกาและการเล่นของกีฬานั้น ๆ โดยส่วนมาจุดขายของเกมกีฬามักจะเป็นชื่อและหน้าตาของผู้เล่นที่ถูกต้อง, ลักษณะสนามและยานพาหนะ ตัวอย่างเกมกีฬาได้แก่ FIFA (ฟุตบอล), วินนิ่งอีเลฟเว่น (ฟุตบอล) , Madden NFL (อเมริกันฟุตบอล) และ NBA LIVE (บาสเกตบอล)
เกมอาเขต
เกมอาเขต (Arcade Game) คือเกมที่ถูกสร้างมาให้กับเครื่องเกมตู้ โดยส่วนมากเกมประเภทนี้มักจะใช้เวลาจบไม่นาน (ไม่เกิน 30 นาที หรือ ไม่เกิน 1 ชั่วโมง) เน้นความเรียบง่ายของตัวเกม มักมีเวลาจำกัดในการเล่นและมักจะไม่มีการบันทึกความก้าวหน้าในการเล่น เกมจะบันทึกเพียงคะแนนสูงสุดเท่านั้น เกมประเภทนี้มักมีความท้าทายของระดับความยากง่ายดึงดูดใจให้ผู้เล่นกลับมาเล่นซ้ำและใช้หลักจิตวิทยาในการบอก "คะแนนสูงสุด" ที่ผู้เล่นคนก่อน ๆ เคยทำไว้ ให้ผู้เล่นใหม่ ๆ หาทางทำลายสถิติ DJ Max technika 1, DJ Max technika 2 (อยู่ในช่วงทดสอบในประเทศเกาหลี)
เกมต่อสู้
เกมต่อสู้ (Fighting Game) คือเกมที่เป็นลักษณะเอาตัวละครสองตัวขึ้นไปมาต่อสู้กันเอง ลักษณะเกมประเภทนี้จะเน้นให้ผู้เล่นใช้จังหวะและความแม่นยำกดท่าโจมตีต่าง ๆ ออกมา จุดสำคัญที่สุดในเกมต่อสู้คือการต่อสู้ต้องถูกแบ่งออกเป็นยก ๆ และจะมีเพียงผู้เล่นเพียงสองฝ่ายเท่านั้นและตัวละครที่ใช้จะต้องมีความสามารถที่ต่างกันออกไป เกมประเภทนี้ที่ได้รับความนิยมได้แก่ เทคเคน, สตรีทไฟท์เตอร์, เดอะคิงออฟไฟท์เตอร์ส
ปาร์ตี้เกม
ปาร์ตี้เกม (Party Game) คือเกมที่มีการบรรจุเกมย่อย ๆ มากมายเอาไว้ โดยในแต่ละเกมย่อยจะมีกฎและกติกาที่ต่างกันออกไป โดยผู้เล่นจะต้องเข้าไปเล่นในเกมย่อยนั้น ๆ และหาทางแข่งขันกับผู้เล่นอื่น ๆ ให้ชนะ (ทั้งคอมพิวเตอร์และผู้เล่นที่เป็นมนุษย์ด้วยกันเอง) จุดขายของปาร์ตี้เกมคือการเล่นเป็นหมู่คณะ ซึ่งจะสร้างความบันเทิงได้มากกว่าการเล่นคนเดียว เกมประเภทนี้ที่ได้รับความนิยมได้แก่ Mario Party, Roblox
เกมดนตรี
เกมดนตรี (Music Game) คือเกมที่ผู้เล่นต้องใช้เสียงเพลงในการเล่นด่านต่าง ๆ ให้ชนะ ซึ่งผู้เล่นจะต้องกดปุ่มให้ถูกต้องหรือตรงจังหวะหรือตรงตำแหน่ง โดยใช้เสียงเพลงเป็นตัวบอกเวลาที่จะต้องกด เกมประเภทนี้ที่ได้รับความนิยมได้แก่ Pop n' Music, โอ๊ทส์! ทาทาคาเอะ! โอเอนดัน แต่ในขณะเดียวกันบางเพลงผู้เล่นจะต้องใช้อุปกรณ์เสริมซึ่งบางชิ้นก็เลียนแบบมาจากของจริงเช่น แดนซ์ แดนซ์ เรโวลูชัน (แผ่นเต้น), Guitar Hero (กีตาร์) , Karaoke Revolution (ไมโครโฟน) , Rock Band (กลองชุด, กีตาร์, ไมโครโฟน)
เกมเพื่อการศึกษา
เกมเพื่อการศึกษา (Game for Education) คือส่งเสริมในเรื่องของทางด้านการศึกษา โดยอาจนำเนื้อหาที่มีตามบทเรียนนำมาสร้างเป็นเกมหรืออาจจะนำเนื้อหาสาระต่าง ๆ ที่นอกเหนือจากตำราเรียนนำมาประยุกต์ใช้ ซึ่งช่วยให้ผู้เรียนเกิดแรงกระตุ้นในการเรียนรู้ ซึ่งส่งผลให้ผู้เรียนเกิดการพัฒนาหลาย ๆ ด้าน ทั้งการเรียน สังคม ฯลฯ เช่น Eternal Story (เกมต่อสู้)
เกมออนไลน์
เกมออนไลน์ (Online Game) คือเกมที่เป็นลักษณะที่มีผู้เล่นหลายคน ผ่านระบบอินเทอร์เน็ต โดยที่จะมีตัวละครเล่นแทนตัวเรา มีการพูดคุยกันในเกม สร้างสังคมช่วยกันต่อสู้ เก็บประสบการณ์ หรือ โดยเกมออนไลน์ส่วนมากจะเป็นเกมประเภท MMORPG ซึ่งผู้เล่นแต่ละคนจะสวมบทบาทเป็นตัวละครตัวหนึ่งในโลก สร้างสังคมออนไลน์ ในเกมสามารถสร้างห้องขึ้นมาเพื่อพูดคุยแลกเปลี่ยน มีการส่งข้อความถึงกันได้ในเกม เกมออนไลน์ เกมแรกที่เปิดให้บริการในประเทศไทยคือเกม King of Kings
ประเภทของเครื่องเล่นเกม
แบ่งได้ตามลักษณะ และขนาดของเครื่องเล่น ดังได้แก่แบบ อาเขต, เครื่องเล่นวิดีโอเกม, เครื่องเล่นเกมพกพา
ประเทศไทยใน พ.ศ. 2318
เหตุการณ์ที่เกิดขึ้นใน พ.ศ. 2318 (ค.ศ. 1775) ในประเทศไทย เป็นปีที่ 9 แห่งกรุงธนบุรี และเป็นปีที่ 9 ในรัชสมัยของสมเด็จพระเจ้ากรุงธนบุรี นับเป็นปี จ.ศ. 1136 (1 มกราคม - 31 มีนาคม) และ 1137 (1 เมษายน - 31 ธันวาคม) ในแบบปัจจุบัน
ต้นไม้ (ทฤษฎีกราฟ)
ต้นไม้ (tree) คือ กราฟที่สองจุดยอดใดๆจะมีวิถีเดินทางถึงกันได้เพียงวิถีเดียว หรือกล่าวอีกนัยหนึ่งว่า เป็นกราฟที่ไม่มีวัฏจักรแต่เป็นกราฟที่เชื่อมต่อกันหมด  สำหรับกราฟที่ไม่เชื่อมต่อกันหมดเราเรียกว่า ป่า (forest)
คุณสมบัติ
ถ้า G เป็น ต้นไม้แบบไม่มีทิศทางเชิงเดียว G จะสอดคล้องกับเงื่อนไขที่สมมูลกันด้านล่างนี้
ป่า
ถ้า G เป็นกราฟแบบไม่มีทิศทางเชิงเดียวจะเรียกว่า ป่า ได้ ก็ต่อเมื่อ G นั้นไม่มีวัฏจักรเชิงเดียว ดังนั้น ต้นไม้ต้นเดียวอาจเรียกว่า ป่า ได้
การประมวลผลแบบกริด
การประมวลผลแบบกริด (grid computing) เป็นสาขาย่อยของการประมวลผลแบบกระจาย โดยมีรูปแบบการคำนวณคล้ายกับ Server-Client Model แต่ในฝั่งของ Server นั้นจะไม่ได้อยู่ในรูปแบบที่จำกัดในลักษณะเครื่องเดียวหรือกลุ่มของเครื่องที่ติดต่อกันโดยระบบโครงข่างระยะใกล้อย่าง LAN และเครื่องประมวลผลเหล่านี้ไม่จำเป็นต้องมีเจ้าของเป็นกลุ่มเดียวกันเสมอไป หากแต่เครื่องที่ทำการประมวลผลนั้น จะสามารถติดต่อกันได้โดยผ่านโครงข่ายเช่น WAN และอาจก่อตั้งขึ้นโดยหลายๆองค์กรที่มีวัตถุประสงค์ในการคำนวณข้อมูลบางอย่างที่เหมือนๆกัน
ในปัจจุบันการประมวลผลในลักษณะนี้ถูกทำขึ้นเพื่อตอบสนองความต้องการอย่างเช่น การประมวลผลเพื่อตอบสนองความต้องการ ณ เวลานั้นๆ สำหรับองค์กรใดองค์กรหนึ่ง (On demand) หรือการประมวลผลความเร็วสูงที่ต้องการผลลัพธ์ปริมาณมาก (High throughput) เป็นต้น
จุดประสงค์
การประมวลผลแบบกริดถูกนำมาใช้เพื่อตอบสนองความต้องการหลักๆในห้ากลุ่ม ดังต่อไปนี้ (1) การประมวลผลความเร็วสูงแบบกระจาย เพื่อตอบสนองความต้องการที่ต้องการการประมวลผล,หน่วยความจำและอื่นๆในปริมาณมากซึ่งไม่สามารถกระทำได้ใครระบบเดี่ยวๆ (2) การประมวลผลที่ต้องการผลลัพธ์ปริมาณมากๆ โดยที่ตัวงานมีความเกี่ยวข้องกันน้อย จึงสามารถกระจายงานและนำรอบที่ไม่ได้ใช้ของหน่วยประมวลผลกลางมาใช้ (Unused CPU Cycle) (3) งานที่ต้องการการประมวลผลปริมาณมากๆในช่วงเวลาสั้นๆ แต่ตัวงานเหล่านี้อาจไม่มีความจำเป็นที่จะต้องใช้เป็นประจำ เช่น ระบบวางแผนหลังการเกิดภัยธรรมชาติขนาดใหญ่ เป็นต้น (4) งานที่ต้องวิเคราะห์ข้อมูลปริมาณมาก เช่น วิเคราะห์ข้อมูลภาพถ่ายทางดาราศาสตร์ที่มีความละเอียดสูง ปริมาณมากๆ เป็นต้น (5) เป็นเครื่องมือในการช่วยเพิ่มประสิทธิภาพการร่วมมือทำงานของมนุษย์
ความแตกต่างกับระบบประมวลผลความเร็วสูงแบบอื่นๆ
จาก การประมวลผลแบบกริดนั้น มีวัตถุประสงค์คล้ายกับการเกิดขึ้นของ Cluster และ P2P อย่างไรก็ดี กริดนั้นอาจมองได้ว่าเป็นระบบที่อยู่ในระดับตรงกลางระหว่างสองระบบที่ได้กล่าวถึง ทั้งในแง่ของจำนวนเครื่องประมวลผล จำนวนผู้เกี่ยวข้อง ระดับความกระจายในการค้นหาข้อมูล เช่น การประมวลผลในP2P นั้นอาจมีจำนวนผู้เกี่ยวข้องในหลักล้านคน โดยทุกคนใช้เครื่องคอมพิวเตอร์พื้นฐานเป็นส่วนมาก การค้นหาหรือประมวลผลก็จะเป็นไปในลักษณะที่กระจายมาก ในขณะที่อีกฝั่งหนึ่ง Cluster จะเป็นเครื่องประมวลผลระดับที่สูงกว่า แต่อยู่ในองค์กร หรือกลุ่มสถาบันในขนาดไม่ใหญ่นัก จำนวนก็อยู่ในระดับไม่กี่ร้อยเครื่องเท่านั้น แต่สำหรับกริดนั้น จะอยู่ตรงกลางระหว่างสองระดับที่ได้กล่าวถึงมานี้
สถาบันบริหารกองทุนพลังงาน (องค์การมหาชน)
สถาบันบริหารกองทุนพลังงาน (องค์การมหาชน) เป็นองค์การมหาชนภายใต้การกำกับดูแลของกระทรวงพลังงาน มีหน้าที่หลักในการจัดหาเงินให้กองทุนน้ำมันเชื้อเพลิงนำไปชดเชยราคาน้ำมันเชื้อเพลิง เพื่อรักษาระดับราคาขายปลีกน้ำมันเชื้อเพลิงภายในประเทศไม่ให้สูงเกินกว่าระดับที่คณะรัฐมนตรีกำหนด
ประวัติ
สถาบันบริหารกองทุนพลังงาน เกิดขึ้นจากการที่รัฐบาลมีนโยบายที่จะให้มีการคุ้มครองผู้บริโภค ลดผลกระทบทางด้านเศรษฐกิจ สังคมและบรรเทาความเดือดร้อนของประชาชน จากวิกฤตการณ์ราคาพลังงานที่สูงขึ้น เพื่อรักษาเสถียรภาพของราคาพลังงานภายในประเทศ และเพื่อแก้ไขและป้องกันภาวการณ์ขาดแคลนพลังงาน ตลอดจนการเสริมสร้างภูมิคุ้มกันทางด้านเศรษฐกิจ และสังคมของประเทศในอนาคต
สถาบันบริหารกองทุนพลังงาน จัดตั้งขึ้นเป็นองค์การมหาชน เมื่อวันที่ 26 มีนาคม พ.ศ. 2546
ต่อมาในวันเสาร์ที่ 21 กันยายน พ.ศ. 2562 ราชกิจจานุเบกษาได้เผยแพร่ พระราชกฤษฎีกายุบเลิกสถาบันบริหารกองทุนพลังงาน (องค์การมหาชน) พ.ศ. ๒๕๖๒ ซึ่งมีผลบังคับใช้ในตั้งแต่วันที่ 24 กันยายน พ.ศ. 2562 เป็นต้นไป ส่งผลให้มีการจัดตั้ง สำนักงานกองทุนนํ้ามันเชื้อเพลิง ขึ้นมาแทนสถาบันบริหารกองทุนพลังงาน (องค์การมหาชน) ที่ถูกยุบไป
กลุ่มดาวแพะทะเล
กลุ่มดาวแพะทะเล หรือ กลุ่มดาวมกร (♑) เป็นกลุ่มดาวหนึ่งในกลุ่มดาวจักรราศี กลุ่มดาวนี้อยู่ในบริเวณที่เรียกกันว่าทะเลท้องฟ้า ซึ่งได้ชื่อมาจากการที่กลุ่มดาวหลายกลุ่มในบริเวณนี้มีชื่อเกี่ยวข้องกับน้ำ กลุ่มดาวแพะทะเลเป็นกลุ่มดาวหนึ่งในรายชื่อ 48 กลุ่มดาวของทอเลมี ล้อมรอบด้วย กลุ่มดาวนกอินทรี กลุ่มดาวคนยิงธนู กลุ่มดาวกล้องจุลทรรศน์ กลุ่มดาวปลาใต้ และ กลุ่มดาวคนแบกหม้อน้ำ
ยาโนช บอโลก (นักชีววิทยา)
ยาโนช บอโลก (Balogh János; 19 กุมภาพันธ์ ค.ศ. 1913, ลองกา, จักรวรรดิออสเตรีย-ฮังการี – 15 สิงหาคม ค.ศ. 2002, บูดาเปสต์) เป็นทั้งนักสัตววิทยา นักนิเวศวิทยา และศาสตราจารย์ชาวฮังการี ผู้รับรางวัลโกชุตและรางวัลเซเชญี รวมถึงเป็นสมาชิกของบัณฑิตยสถานวิทยาศาสตร์ฮังการี
เขาเชี่ยวชาญด้านวิทยาสัตว์พวกแมงมุม (arachnology) ตลอดจนมีส่วนสำคัญในการให้ความรู้เกี่ยวกับแมงมุมและไรออริบาทิด เช่นเดียวกับวิทยาชุมชีพสัตว์ (zoocenology)
ประเทศไทยใน พ.ศ. 2326
เหตุการณ์ที่เกิดขึ้นใน พ.ศ. 2326 (ค.ศ. 1783) ในประเทศไทย เป็นปีที่ 2 แห่งกรุงรัตนโกสินทร์ และเป็นปีที่ 2 ในรัชสมัยของพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1144 (1 มกราคม - 1 เมษายน) และ 1145 (2 เมษายน - 31 ธันวาคม) ในแบบปัจจุบัน
มาดแลน เลอโบ
มารี มาดแลน แบร์ต เลอโบ (Marie Madeleine Berthe Lebeau; 10 มิถุนายน ค.ศ. 1923 – 1 พฤษภาคม ค.ศ. 2016) เป็นนักแสดงหญิงชาวฝรั่งเศส
ช่วงชีวิต
มาดแลน เลอโบ ได้สมรสกับมาร์แซล ดาลีโย เมื่อปี ค.ศ. 1939 ซึ่งถือว่าเป็นการแต่งงานครั้งที่สองของเขา ทั้งสองคนพบกันในขณะที่แสดงละครด้วยกัน ขณะนั้นมาดแลนได้เล่นภาพยนตร์เป็นเรื่องแรกแล้ว คือ Jeunes filles en détresse ("เหล่าสาวน้อยผู้เดือดร้อน") ในปี ค.ศ. 1939 ''
เสียชีวิต
มาดแลนเสียชีวิตเมื่อวันที่ 1 พฤษภาคม ค.ศ. 2016 ที่เมืองเอสเตโปนา ประเทศสเปน ภายหลังจากกระดูกต้นขาของเธอหัก
ดาวรวงข้าว
ดาวรวงข้าว (Spica /ˈspaɪkə/; α Vir, α Virginis, Alpha Virginis) เป็นดาวฤกษ์ที่มีความสว่างมาก หาได้ง่าย อยู่ในกลุ่มดาวหญิงสาว (Virgo) ดาวรวงข้าวมีชื่อว่า Spica มาจากภาษาลาติน แปลว่า รวงข้าวที่กำกับไว้ในมือซ้าย ดาวรวงข้าวเป็นดาวยักษ์เล็กในกลุ่มดาวหญิงสาว ดาวรวงข้าวเป็นดาวแปรแสงในอันดับความสว่าง 0.95-1.04
สิ่งมีชีวิต
การจำแนกสิ่งมีชีวิต
แรกเริ่มเดิมที ใน ค.ศ. 1735 คาโรลัส ลินเนียส ได้แบ่งสิ่งมีชีวิตออกเป็น 3 พวก คืออาณาจักรพืช อาณาจักรสัตว์ และอาณาจักรแร่ธาตุ ต่อมานักวิทยาศาสตร์รุ่นหลังได้ศึกษาวิจัย และแบ่งจำแนกสิ่งมีชีวิตอย่างละเอียดขึ้น จนในปัจจุบัน แบ่งออกเป็น 7 อาณาจักร ใน 3 โดเมน อันได้แก่ อาณาจักรพืช อาณาจักรสัตว์ อาณาจักรฟังไจ อาณาจักรโพรทิสตา อาณาจักรโครมาลวีโอลาตา สังกัดโดเมนยูแคริโอต อาณาจักรอาร์คีแบคทีเรีย สังกัดโดเมนอาร์เคีย และอาณาจักรยูแบคทีเรีย สังกัดโดเมนโพรแคริโอต
กีฬาชักเย่อในกีฬาแห่งชาติ ครั้งที่ 47
กีฬาชักเย่อในกีฬาแห่งชาติ ครั้งที่ 47 เป็นการแข่งขันกีฬาชักเย่อที่จัดขึ้นในจังหวัดศรีสะเกษ กำหนดแข่งขันระหว่างวันที่ 7–10 มีนาคม พ.ศ. 2565 โดยได้จัดขึ้นที่อาคารพระยาไกรภักดี วิทยาลัยเทคนิคศรีสะเกษ ในครั้งนี้จะมีการแข่งขันทั้งหมด 4 รายการ คือ ประเภทชาย ทีม 4 คน และ 8 คนและประเภทหญิง ทีม 4 คน และ 8 คน ซึ่งมีการชิงชัยเหรียญรางวัลรวมทั้งสิ้น 12 เหรียญ
สิ่งมีชีวิต
การกำเนิดสิ่งมีชีวิต
นักธรรมชาติวิทยาชาวอังกฤษชื่อ ชาลส์ ดาร์วิน (Charles Darwin) และ แอลเฟรด รัสเซล วอลแลนซ์ (Alfred Russel Wallance) ได้เสนอทฤษฎีวิวัฒนาการของสิ่งมีชีวิตบนโลก (theory of evolution by natural selection) วิวัฒนาการของสิ่งมีชีวิตเกิดจากการคัดเลือกตามธรรมชาติ ซึ่งทฤษฏีดังกล่าว กล่าวว่า สิ่งมีชีวิตหนึ่ง ๆ ภายในชนิดเดียวกัน (สปีชีส์ ; species) จะมีความแตกต่างกันอยู่บ้าง ซึ่งเราเรียกว่าแตกต่างภายในสิ่งมีชีวิตชนิดเดียวกันนี้ว่า ความผันแปร (variations) โดยความผันแปรดังกล่าว จะเป็นผลให้สิ่งมีชีวิตสามารถอยู่รอดในได้สภาวะแวดล้อม ตัวอย่างเช่น เมื่อเกิดสภาวะแห้งแล้ง แมลง สายพันธุ์ที่มีความสามารถกินอาหารได้หลายชนิดทั้งใบพืชและหญ้า จะสามารถมีชีวิตรอดได้ดีกว่าแมลง สายพันธุ์ที่สามารถกินหญ้าได้อย่างเดียว เมื่อสิ่งมีชีวิต สายพันธุ์หนึ่งสามารถมีชีวิตได้นาน ก็สามารถมีลูกหลานได้มากกว่าสิ่งมีชีวิต สายพันธุ์อื่นที่มีอายุสั้นและเมื่อเวลาผ่านไปสิ่งมีชีวิต สายพันธุ์นั้นจะมีจำนวนมากขึ้นและเกิดเป็นชนิดใหม่ (new species)
แรกเริ่มเดิมทีเมื่อโลกยังร้อน สิ่งมีชีวิตไม่สามารถอาศัยบนโลกใบนี้ได้ เมื่อเวลาผ่านไปโลกเริ่มเย็นตัวลง อุณหภูมิบนโลกจึงเหมาะที่จะเกิดสิ่งมีชีวิตขึ้น โดยทฤษฎีที่ยอมรับเกี่ยวกับการเกิดสิ่งมีชีวิตเริ่มแรก เกิดจากการทำปฏิกิริยากันของสารเคมีซึ่งเกิดขึ้นในทะเล หลังจากนั้นเกิดเป็นสารประกอบพวกโปรตีน กรดอะมิโน และเอนไซม์ สะสมอยู่ในทะเลเป็นจำนวนมาก สำหรับสมมุติฐานดังกล่าวได้รับการสนับสนุนโดยการทดลองของ สแตนลีย์ มิลเลอร์ (Stanley Miller) โดยมิลเลอร์ได้ทำการจำลองสภาวะซึ่งเป็นระบบปิด หลังจากนั้นได้ใส่ก๊าซมีเทน (CH4) แอมโมเนีย (NH3) ไฮโดรเจน และน้ำ ซึ่งเชื่อว่าสภาวะดังกล่าวเคยเกิดขึ้นในบรรยากาศของโลกในอดีต หลังจากนั้นให้ความร้อนและทำให้เกิดประกายไฟขึ้น ภายในระบบที่จัดไว้ หลังจากเวลาผ่านไปหนึ่งสัปดาห์ มิลเลอร์พบว่าในชุดการทดลองพบกรดอะมิโนและกรดอินทรีย์เกิดขึ้น
สำหรับขั้นตอนต่อมาสารประกอบอินทรีย์จะรวมตัวกันเป็นโมเลกุลอินทรียสารขนาดใหญ่ (macromolecules) และวิวัฒนาการต่อไปจนเกิดเป็นโปรโตเซลล์ (protocell) ซึ่งเป็นจุดเริ่มต้นของเซลล์ มีโครงสร้างของผนังเป็นไขมันและโปรตีน และเกิดการสันดาปภายในเซลล์ได้ หลังจากนั้น โปรโตเซลล์ ซึ่งเชื่อว่ามีอาร์เอ็นเอทำหน้าที่เป็นทั้งสารพันธุกรรมและเอนไซม์ จะวิวัฒนาการกลายเป็นเซลล์เริ่มแรกของสิ่งมีชีวิตซึ่งมีความสามารถในการเพิ่มจำนวนหรือสืบพันธุ์
อาณาจักรของสิ่งมีชีวิต
สิ่งมีชีวิตในโลกนี้มีมากมายหลายชนิด ซึ่งแต่ละชนิดจะมีความแตกต่างกัน จึงจำเป็นที่จะต้องมีการจัดแบ่งหมวดหมู่เพื่อความสะดวกในการศึกษา และการนำมาใช้ประโยชน์ วิชาที่ว่าด้วยการจัดแบ่งหมวดหมู่ของสิ่งมีชีวิต เรียกว่า อนุกรมวิธาน (Taxonomy) นักวิทยาศาสตร์ที่ได้รับการยกย่องให้เป็นบิดาแห่งวิชาอนุกรมวิธาน คือ คาโรลัส ลินเนียส (Carolus Linnaeus) ชาวสวีเดน
ลำดับขั้นในการจัดหมวดหมู่สิ่งมีชีวิต
ลำดับขั้นของหมวดหมู่สิ่งมีชีวิต (taxonomy category) มีการจัดลำดับตั้งแต่ใหญ่ที่สุด ถึงเล็กที่สุดดังนี้
อาร์ เอช วิทเทเคอร์ (R.H.Whittadker) ได้แบ่งสิ่งมีชีวิตออกเป็น 5 อาณาจักร คือ
มณฑลทหารกลาง
มันเป็นหนึ่งในห้ามณฑลทหารของกองทัพรัสเซีย โดยมีเขตอำนาจศาลหลักอยู่ในภูมิภาคโวลก้า ยูรัล และไซบีเรียตอนกลางของประเทศ และฐานทัพรัสเซียในรัฐหลังโซเวียตในเอเชียกลาง มณฑลทหารกลางถูกสร้างขึ้นโดยเป็นส่วนหนึ่งของการปฏิรูปทางทหารในปี ค.ศ. 2008 และก่อตั้งโดยพระราชกฤษฎีกาประธานาธิบดีฉบับที่ 1144 ลงนามเมื่อวันที่ 20 กันยายน ค.ศ. 2010 โดยเป็นการควบรวมของมณฑลทหารโวลก้า–ยูรัลและส่วนใหญ่ของมณฑลทหารไซบีเรีย เขตเริ่มดำเนินการเมื่อวันที่ 21 ตุลาคม ค.ศ. 2010 ภายใต้การบังคับบัญชาของพลโทวลาดิมีร์ เชอร์กิน
มณฑลทหารกลางเป็นมณฑลทหารที่ใหญ่ที่สุดในประเทศรัสเซียตามขนาดทางภูมิศาสตร์ มีพื้นที่ 7,060,000 ตารางกิโลเมตร (2,730,000 ตารางไมล์) (คิดเป็น 40% ของดินแดนรัสเซีย) และประชากร 54.9 ล้านคน (39%) เขตนี้ประกอบด้วยหน่วยองค์ประกอบของประเทศรัสเซีย 29 เขต จาก 85 เขต ได้แก่ ดินแดนอัลไต, สาธารณรัฐอัลไต, สาธารณรัฐบัชคอร์โตสตาน, แคว้นเชเลียบินสค์, สาธารณรัฐชูวัช, แคว้นอีร์คุตสค์, แคว้นเคเมโรโว, สาธารณรัฐคาคัสเซีย, เขตปกครองตนเองคันตี-มันซี–ยูกรา, แคว้นคีรอฟ, ดินแดนครัสโนยาสค์, แคว้นคูร์กัน, สาธารณรัฐมารีเอล, สาธารณรัฐมอร์โดเวีย, เขตปกครองตนเองยามาโล-เนเนตส์, แคว้นโนโวซีบีสค์, แคว้นออมสค์, แคว้นโอเรนบุร์ก, แคว้นเปนซา, ดินแดนเปียร์ม, แคว้นซามารา, แคว้นซาราตอฟ, แคว้นสเวียร์ดลอฟสค์, สาธารณรัฐตาตาร์สตาน, แคว้นตอมสค์, สาธารณรัฐตูวา, แคว้นตูย์เมน, สาธารณรัฐอุดมูร์ต, แคว้นอูลยานอฟสค์
มณฑลทหารกลางมีกองบัญชาการใหญ่ในเยคาเตรินเบิร์ก และผู้บัญชาการมณฑลคนปัจจุบันคือ พันเอกอเล็กซานเดอร์ ลาแปง ซึ่งดำรงตำแหน่งตั้งแต่ 22 พฤศจิกายน ค.ศ. 2017
ชอเฮดีเย
ชอเฮดีเย เป็นเมืองในอำเภอกลาง เทศมณฑลแยซด์ จังหวัดแยซด์ ประเทศอิหร่าน จากสำมะโน พ.ศ. 2549 นครนี้มีประชากร 14,374 คนใน 3,773 ครัวเรือน
การจำแนกชั้นทางวิทยาศาสตร์
การจำแนกชั้นทางวิทยาศาสตร์ หรือ การจำแนกชั้นทางชีววิทยา (systematics) หมายถึงการจัดกลุ่มและหมวดหมู่สปีชีส์ของสิ่งมีชีวิต ทั้งที่มีอยู่ในปัจจุบันและที่สูญพันธุ์ไปแล้ว การจำแนกในยุคปัจจุบันอาศัยรากฐานจากระบบการจำแนกของคาโรลัส ลินเนียส นักพฤกษศาสตร์ผู้จัดกลุ่มสปีชีส์ต่าง ๆ โดยดูจากลักษณะเฉพาะทางกายภาพ การจัดกลุ่มแบบนี้ได้มีการปรับปรุงอยู่เสมอเพื่อให้สอดคล้องกับหลักดาร์วิน ส่วนมากเป็นผลมาจากการศึกษาอนุกรมวิธานระดับโมเลกุลด้วยการวิเคราะห์จีโนม ในการแบ่งอย่างกว้าง ๆ จะแบ่งได้ 2 ระดับ คือ ลำดับขั้นสูงและลำดับขั้นต่ำ
ลำดับขั้นสูง
ลำดับขั้นสูง (major taxa) หมายถึง ลำดับขั้นที่พิจารณาได้จากลักษณะของสิ่งมีชีวิตโดยสังเขป สิ่งมีชีวิตที่อยู่ในลำดับขั้นสูงเดียวกัน มีลักษณะบางอย่างคล้ายคลึงกันหรือมีลักษณะร่วมกันอย่างกว้างขวาง ลำดับขั้นสูงที่เล็กลงมาแสดงความคล้ายคลึงกัน หรือมีลักษณะร่วมกันแคบลงมาตามลำดับ ลำดับขั้นสูงทั้งหมดสามารถจัดเรียงลำดับ จากลำดับขั้นที่สูงที่สุดลงมาได้ ดังนี้
ไฟลัม/ส่วน
ไฟลัม หรือ ตอน (phylum) และ ส่วน หรือ หมวด  (division; divisio) เป็นลำดับขั้นสูงที่รองลงมาจากอาณาจักร ใช้แบ่งส่วนย่อยของอาณาจักร ไฟลัมถือเป็นคำฐาน แต่ในวงแคบเราจะใช้คำว่าส่วนหรือหมวดในการจำแนกพืชและฟังไจ ไฟลัมที่สำคัญได้แก่ ไฟลัมสัตว์ขาปล้อง (Arthropoda), ไฟลัมสัตว์มีแกนสันหลัง (Chordata), ส่วนพืชดอก (Magnoliophyta)
สำหรับสิ่งมีชีวิตชั้นสูงบางพวก เช่น พืชและสัตว์บางพวก มีความซับซ้อนในการแบ่งย่อยในระดับไฟลัม ก็จะจัดอันดับไฟลัมใกล้เคียงกัน ขึ้นเป็นไฟลัมใหญ่และไฟลัมใหญ่ที่มีลักษณะใกล้เคียงกัน จะจัดอันดับรวมกันเป็นอาณาจักรย่อย ในทางเดียวกัน ไฟลัมที่มีสมาชิกในไฟลัมมาก จะจัดกลุ่มสมาชิกรวมกันเป็นไฟลัมย่อย และไฟลัมย่อยที่มีสมาชิกมาก ก็จัดกลุ่มรวมกันเป็นไฟลัมฐานตามลำดับ
การตั้งชื่อไฟลัมนั้นหากเป็นไฟลัม (ส่วน) ของพืชหรือโครมาลวีโอลาตา จะลงปัจจัย (suffix) ว่า -phyta ส่วนฟังไจจะลงปัจจัย -mycota เช่น Magnoliophyta (พืชดอก) ส่วนอาณาจักรสัตว์ ไม่พบว่ามีการลงปัจจัยเป็นพิเศษ แต่มักลงท้ายด้วย -a เช่น Arthropoda ในไฟลัมย่อยก็มีการลงปัจจัยเช่นกัน แต่จะเปลี่ยนเป็น ลงปัจจัย -phytina ในพืชและโครมาลวีโอลาตา และลงปัจจัย -mycotina ในฟังไจ
ชั้น
ชั้น (class; classis) ใช้แบ่งส่วนย่อยของไฟลัมหรือไฟลัมย่อยออกเป็นกลุ่มย่อยลงมา ซึ่งสามารถเห็นเป็นรูปธรรมชัดเจนขึ้น แต่ยังถือเป็นมุมกว้าง ๆ เช่น ชั้นสัตว์เลี้ยงลูกด้วยนม (Mammalia) ชั้นนก (Aves) ชั้นแมลง (Insecta) ชั้นสัตว์สะเทินน้ำสะเทินบก (Amphibia) ชั้นปลากระดูกอ่อน (Chondrichthyes) ชื่อของชั้นใช้ภาษาละติน และในพืชจะลงปัจจัยด้วย -opsida เช่น ชั้นพืชใบเลี้ยงคู่ (Magnoliopsida) และชั้นพืชใบเลี้ยงเดี่ยว (Liliopsida) ส่วนในโครมาลวีโอลาตาลงปัจจัยว่า -phyceae เช่น ขณะที่ฟังไจลงปัจจัยด้วย -mycetes เช่น Agaricomycetes เป็นชั้นเห็ดชั้นหนึ่ง และแบคทีเรียลงปัจจัย -ia ส่วนในสัตว์ไม่พบการลงปัจจัยเป็นหลักมาตรฐาน
อันดับ
อันดับ หรือ ตระกูล (order; ordo) ใช้แบ่งชั้นหรือชั้นย่อยออกเป็นกลุ่มย่อยลงมา รูปธรรมจะชัดเจนและแบ่งแบบเฉพาะเจาะจงมากขึ้นกว่าระดับชั้น เช่นชั้นนก อาจจะแบ่งออกได้เป็น อันดับนกเกาะคอน (Passeriformes) อันดับไก่ (Galliformes) และอีกหลาย ๆ อันดับ ในทางเดียวกัน ชั้นพืชใบเลี้ยงคู่ ก็อาจแบ่งย่อยลงได้เป็น แอสทีราเลส หรืออันดับแอสเตอร์ (Asterales) ไมยร์ทาเลส หรืออันดับหว้า วงศ์หว้า วงศ์เงาะ  สวนพฤกษศาสตร์จังหวัดชายแดนภาคใต้ กรรมอุทยานแห่งชาติ สัตว์ป่า และพันธุ์พืช (Myrtales) แซพินเดลิส หรืออันดับเงาะ (Sapindales) เป็นต้น การตั้งชื่ออันดับจะนิยมลงปัจจัยด้วย -ales ดังตัวอย่างข้างต้น si
วงศ์
วงศ์ (family; familia) เป็นลำดับขั้นสูงที่เล็กที่สุด มีการแบ่งเฉพาะเจาะจงในรายละเอียดเพิ่มมากขึ้น ชื่อของวงศ์ใช้ภาษาละตินมักลงท้ายด้วย -aceae ในพืช โครมาลวีโอลาตา ฟังไจ และแบคทีเรีย ส่วนในอาณาจักรสัตว์จะลงท้ายด้วย -idae สิ่งมีชีวิตในแต่ละวงศ์ประกอบด้วยสมาชิกที่มีลักษณะคล้ายคลึงกัน นั่นคือ สิ่งมีชีวิตในสกุลต่างกัน แต่อยู่ในวงศ์เดียวกันจะมีส่วนที่ใกล้เคียงกัน มักเป็นลักษณะตามระบบธรรมชาติที่แสดงความเกี่ยวพันทางวิวัฒนาการ แต่บางวงศ์เป็นลักษณะตามระบบเสริมธรรมชาติ เพียงอาศัยความสะดวกในการจัดเท่านั้น
ในพืชชั้นสูงอาศัยลักษณะที่ใช้ในการจัดวงศ์ จากลักษณะโครงสร้างทางลำต้น และทางการสืบพันธุ์ที่สามารถถ่ายทอดได้ ได้แก่ นิสัยการเจริญเติบโต การเรียงใบ การเกิดเพศดอกบนต้น ชนิดช่อดอก สมมาตรดอก จำนวนกลุ่มของเกสรตัวผู้ จำนวนและการเชื่อมติดกันของเกสรตัวเมีย ตำแหน่งรังไข่ ตำแหน่งไข่อ่อน ชนิดรก ชนิดผลไม้ และคัพภวิทยา
พืชบางตระกูลมีลักษณะบางประการที่บ่งชี้ชัดเจน เช่น วงศ์ทานตะวัน (Compositae) มีช่อดอกแบบช่อกระจุกแน่น (head, capitulum) ส่วนในวงศ์ผักชี (Umbelliferae) มีช่อดอกแบบช่อซี่ร่ม (umbel) และผลแยกแล้วแตก (schizocarp) และวงศ์ก่วม (Aceraceae) มีผลแยกแล้วแตกและมีปีก (winged schizocarp) แต่ในวงศ์กุหลาบ (Rosaceae) มีผลแตกต่างไปตามวงศ์ย่อย
สิ่งมีชีวิตแต่ละตระกูลอาจมีสมาชิกมากน้อยเพียงใดก็ได้ เช่น วงศ์ทานตะวัน วงศ์กล้วยไม้ เป็นวงศ์ใหญ่ที่สุดวงศ์หนึ่งของอาณาจักรพืช มีสมาชิกประมาณ 22,000 ชนิด ส่วนวงศ์ Leitneriaceae มีสมาชิก 1 สกุล และ 1 ชนิด บางครั้งนำไปรวมไว้กับวงศ์มะยมป่า (Simaroubaceae) และในบางครั้งที่สกุลใด ๆ มีลักษณะอันแตกต่างอย่างเห็นได้ชัดเจนกับวงศ์ที่สังกัดอยู่ ก็จะมีการแบ่งวงศ์ออกมาใหม่ เช่น วงศ์นกเขียวก้านตอง (Chloropsis) และวงศ์นกแว่นตาขาว แยกออกมาจากวงศ์นกเขียวคราม
เผ่า
เผ่า (tribe; tribus) เป็นลำดับการจำแนกที่ไม่ใช่ลำดับการจำแนกหลัก จะนิยมนำมาใช้ในการแบ่งวงศ์ขนาดใหญ่ โดยจะแบ่งเป็นวงศ์ย่อยก่อน และหากวงศ์ย่อยยังมีขนาดใหญ่จึงจะแบ่งออกเป็นเผ่า ชื่อของเผ่าใช้ภาษาละตินและลงปัจจัย -eae สำหรับพืช โครมาลวีโอลาตา ฟังไจ และแบคทีเรีย ส่วนอาณาจักรสัตว์ ลงปัจจัย -ini เช่น ตระกูลย่อยของส้ม (Aurantioideae) แบ่งออกเป็น 2 เผ่า คือ Citreae และ Clauseneae
ลำดับขั้นต่ำ
ลำดับขั้นต่ำ (minor taxa) หมายถึง ลำดับขั้นที่สิ่งมีชีวิตแสดงความคล้ายคลึงกันมากขึ้น หรือมีลักษณะร่วมกัน แคบลงมากกว่าลำดับขั้นสูง นับเป็นลำดับขั้นที่สำคัญมากและใช้สำหรับชื่อทั่วไปของสิ่งมีชีวิต นักจัดจำพวกจะทำงานกับลำดับขั้นต่ำมากกว่าลำดับขั้นสูง ลำดับขั้นต่ำทั้งหมดสามารถจัดเรียง ลำดับจากลำดับขั้นที่สูงที่สุดลงมาได้ ดังนี้
สกุล
สกุล (genus) เป็นลำดับขั้นต่ำที่รองลงมาจากวงศ์ สิ่งมีชีวิตแต่ละวงศ์ประกอบด้วยสมาชิกหนึ่งสกุลหรือมากกว่า สิ่งมีชีวิตหลายชนิดที่อยู่ในสกุลเดียวกันมักมีโครงสร้างทางกายภาพที่เหมือนกัน 2–3 ลักษณะ การเรียกชื่อสิ่งมีชีวิตในระดับขั้นต่ำประกอบด้วยชื่อ 2 คำ หรือชื่อทวินาม (binomial nomenclature) ชื่อคำแรกเป็นชื่อสกุลและชื่อคำหลังเป็นชื่อชนิด เช่น นกเขียวก้านตองปีกสีฟ้า (Chloropsis cochinchinensis) เป็นชนิด (สปีชีส์) ของสกุลนกเขียวก้านตอง (Chloropsis)
ชื่อสกุลใช้ภาษาละตินโดยไม่มีการลงปัจจัยต่อท้าย แต่ต้องขึ้นต้นด้วยอักษรตัวใหญ่และชื่อเป็นเอกพจน์เสมอ สกุลอาจมีขนาดใหญ่หรือเล็กก็ได้ บางสกุลมีสมาชิกเพียงชนิดเดียวเรียกว่า monotypic genus เช่น Leitneria มีสมาชิกเพียงชนิดเดียว คือ L. floridana ขณะที่ Senecio ในวงศ์ทานตะวัน มีสมาชิก 2,000–3,000 ชนิด
ชื่อสกุลในอาณาจักรหนึ่งสามารถซ้ำกับชื่อสกุลหรือชื่อในอนุกรมวิธานของอาณาจักรอื่นได้ ตัวอย่างเช่น Aotus เป็นชื่อสกุลของถั่วและลิง เป็นต้น แต่ชื่อสกุลในอาณาจักรหนึ่ง ๆ ต้องห้ามซ้ำกัน
ชั้น
ชั้น (section) ใช้แบ่งส่วนย่อยของสกุล เมื่อสิ่งมีชีวิตเป็นกลุ่มใหญ่และมีความซ้ำซ้อนมาก เช่น Lepidoploa, Caninae
อนุกรม
อนุกรม (series) ใช้แบ่งส่วนย่อยของสกุล เช่น verae เป็นลำดับที่มีความสำคัญค่อนข้างน้อย
สปีชีส์
ชนิดหรือสปีชีส์ ที่มีลักษณะปลีกย่อยต่างกัน มักจะแบ่งออกเป็นชนิดย่อยหรือซับสปีชีส์ (subspecies)
พันธุ์
พันธุ์ (variety สำหรับพืช; breed สำหรับสัตว์) ใช้กับประชากรของสิ่งมีชีวิตเฉพาะ พืช และสัตว์ ที่เกิดการแปรผัน อันเนื่องมาจากสภาพภูมิศาสตร์ ภูมิอากาศ หรือนิเวศวิทยา สิ่งมีชีวิตมีการปรับตัวต่อการแปรผันนั้น ซึ่งมีผลทำให้ลักษณะทางพันธุกรรมเปลี่ยนแปลงไป และแสดงออกมาทางลักษณะสัณฐานวิทยาและสรีรวิทยาเรียกว่า รูปแบบตามนิเวศ (ecotype) ลำดับขั้นนี้มี 2 ลักษณะตามข้อคิดเห็นที่เป็น 2 แบบ คือ
พันธุ์ทางวิทยาศาสตร์
เป็นลำดับขั้นรองลงมาจากชนิดย่อย ชื่อของพันธุ์ทางพฤกษศาสตร์ใช้ภาษาละติน ใช้เขียนต่อท้ายชื่อทวินาม และมีคำย่อของคำว่า พันธุ์ (var.) อยู่ด้วย ทำให้มีชื่อเป็น 3 คำ หรือตรีนาม (trinomial) ใช้แสดงการแปรผันทางสัณฐานวิทยาที่มองเห็นได้ยาก การกระจายตัวทางภูมิศาสตร์ นิเวศวิทยา และนิสัยการเจริญเติบโต เช่น ท้อไม่มีขน (Prunus Persica var. nucipersica) ชมพู่มะเหมี่ยว (Eugenia malaccensis var. purpurea) โดยในการเขียนจะใช้ตัวเอียง เพื่อบ่งว่าเป็นชื่อพันธุ์ทางวิทยาศาสตร์
พันธุ์แบบสามัญ
เป็นลำดับขั้นรองลงมาจากชนิดย่อยเช่นเดียวกันแต่ไม่ใช้ภาษาละติน ใช้เขียนต่อท้ายชื่อทวินาม และมีคำว่า พันธุ์ (var.) เช่นเดียวกัน โดยชื่อสิ่งมีชีวิตนั้นยังคงเป็นลักษณะของชื่อทวินามเหมือนเดิม เช่น ส้มวาเลนเซีย (Citrus sinensis var. Valencia) กรณีที่เป็นพันธุ์ผสมตามธรรมชาติก็ใช้ var. แบบเดียวกัน มะพร้าวสวีลูกผสม 1 (Cocos nucifera var. Swee1) แต่หากเป็นพันธุ์ผสมแบบปรับปรุงสายพันธุ์จะใช้ตัวย่อ cv. (Cultivated Variety) เช่น ข้าวขาวดอกมะลิ 105 (Oryza sativa L. cv. Khao Dowk Mali 105 หรือ Oryza sativa cv. KDML 105) และการผสมข้ามสายพันธุ์จะใช้คำกำกับว่า Hybrid และใช้อัญประกาศเดี่ยวกำกับชื่อพันธุ์ เช่น บัวศรีวิชัย (Nymphaea Hybrid 'Srivijaya')
รูป
รูป หรือ แบบ (form; forma) ใช้กับพืช เป็นลำดับขั้นต่ำที่ต่ำที่สุด แสดงถึงลักษณะที่แปรผันของลักษณะสัณฐานอย่างใดอย่างหนึ่ง ในพืชแต่ละต้นของประชากรหนึ่ง ๆ เช่น สีดอก สีผล สีที่เปลี่ยนไปเนื่องจากการผ่าเหล่า และมักใช้เป็นคำนำหน้าคำเดิม ตัวอย่างลักษณะสีผล เช่น Red Jonathan, Red Bartlett, Red Delicious, Golden Delicious
สายต้น
สายต้น (clone, individual) ใช้เรียกชื่อพืชที่มีการขยายพันธุ์โดยไม่ใช้เพศ
ลำดับขั้นที่ใช้ทางอนุกรมวิธาน
ยกตัวอย่างสปีชีส์ Acanthosquilla sirindhorn
แก๊งบัสเตอส์ (วิดีโอเกม)
แก๊งบัสเตอส์ (Gangbusters) เป็นเกมคอมโมดอร์ 64 เกี่ยวกับมาเฟียอเมริกันที่เริ่มต้นในช่วงเริ่มของการห้ามสุราเมื่อช่วงต้นคริสต์ทศวรรษ 1920 โดยมีเอกสารครบชุดรวมอยู่ในเกมที่สอนผู้เล่นเกี่ยวกับอภิธาน "ภาษา" ของมาเฟียฉบับสมบูรณ์ เกมนี้ได้ปรากฏในนิตยสารเดอะเรนโบว์ฉบับเดือนธันวาคม ค.ศ. 1982 และเนื่องจากข้อบกพร่องต่าง ๆ เกมจึงไม่สามารถทำงานได้บนเครื่อง 16เค แต่ทำงานอย่างไว้ใจได้ในเครื่อง 32เค ส่วนใหญ่
สาระสำคัญ
ผู้เล่นแต่ละคนพยายามที่จะได้รับการเลื่อนตำแหน่งจากพังก์เป็นเจ้าพ่อโดยการซื้อปืนและพยายามฆ่าใครสักคน หากถูกตัดสินว่ามีความผิด "ผู้เป็นกระบอกเสียงแทนรัฐ" จะตัดสินจำคุกผู้เล่นสี่ปีในเรือนจำ สำหรับแต่ละคำพิพากษาที่ตามมา คำพิพากษานั้นจะเพิ่มเป็นสองเท่า เว้นแต่จะสามารถซื้ออภัยโทษได้จาก "ผู้เป็นกระบอกเสียงแทนรัฐ" ผู้เล่นสามารถซื้อสหภาพรถบรรทุก, โสเภณีที่ได้รับมอบหมายทั้งหมดด้วยชื่อรหัสเบ็ตซี และการดำเนินการของมูนไชน์ ส่วนรถลีมูซีนสามารถขโมยได้จากผู้เล่นคนอื่นที่มีรถลีมูซีนอยู่แล้ว โดยมีความเสี่ยงในระดับหนึ่ง และการเดิมพันการแข่งความเร็วม้าสามารถมีบทบาทในการเพิ่มดอลลาร์อันมีค่าไปยังบัญชีธนาคารของผู้เล่น
เกมทั้งหมดจะจบลงเมื่อผู้เล่นคนสุดท้ายที่เหลืออยู่กลายเป็นเจ้าพ่อ หรือรัฐบาลสหรัฐฉลาดขึ้นและเอาชนะผู้เล่นทั้งหมด เกมดังกล่าวกำหนดให้ผู้เล่นแต่ละคนมีเมืองในอเมริกาที่แตกต่างกัน เช่น บรุกลิน หรือฟิลาเดลเฟียเพื่อบริหารอาณาจักรของตน
การตอบรับ
แอนดี ปีเตอส์ จากนิตยสารเดอะเรนโบว์กล่าวว่า "หากคุณเคยใฝ่ฝันที่จะใช้ชีวิตแบบอาชญากร แก๊งบัสเตอส์เป็นวิธีที่ยอดเยี่ยมในการเริ่มต้น ซึ่งทำให้คุณทั้งปลอดภัยและไม่มีมลทิน!"
บุคคลที่เสียชีวิตในปี พ.ศ. 2564
รายชื่อต่อไปนี้เป็นบุคคลที่เสียชีวิตในปี พ.ศ. 2564
ตำบลแฟจร์ (จังหวัดแยซด์)
แฟจร์ เป็นตำบลในอำเภอกลาง เทศมณฑลแยซด์ จังหวัดแยซด์ ประเทศอิหร่าน แบ่งออกเป็น 7 หมู่บ้าน จากสำมะโน พ.ศ. 2549 ตำบลนี้มีประชากร 12,158 คนใน 3,256 ครัวเรือน
กีฬาซอฟต์เทนนิสในกีฬาแห่งชาติ ครั้งที่ 47
กีฬาซอฟต์เทนนิสในกีฬาแห่งชาติ ครั้งที่ 47 เป็นการแข่งขันกีฬาซอฟต์เทนนิสที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–21 มีนาคม พ.ศ. 2565 โดยได้จัดขึ้นที่สนามเทนนิส สำนักงานการท่องเที่ยวและกีฬาจังหวัดศรีสะเกษ ในครั้งนี้จะมีการแข่งขันทั้งหมด 7 รายการ ซึ่งมีการชิงชัยเหรียญรางวัลรวมทั้งสิ้น 28 เหรียญ
กีฬามหาวิทยาลัยกีฬาแห่งประเทศไทย
กีฬามหาวิทยาลัยกีฬาแห่งประเทศไทย (Thailand Sports Univercity Games) เป็นการแข่งขันกีฬาหลายชนิดระหว่างมหาวิทยาลัยกีฬาจากสังกัดต่างๆ ในประเทศไทยและมหาวิทยาลัยกีฬาจากต่างประเทศ โดยมีสถาบันการพลศึกษาในจังหวัดต่างๆรับหน้าที่เป็นเจ้าภาพ ซึ่งจะจัดขึ้นทุกปีและเปลี่ยนเจ้าภาพไปในแต่ละปี
ประวัติ
การแข่งขันกีฬามหาวิทยาลัยกีฬาแห่งประเทศไทย เกิดขึ้นจากการที่รัฐบาลได้มีมติเห็นชอบในหลักการให้จัดตั้งมหาวิทยาลัยกีฬาสุพรรณบุรีเป็นแห่งแรก เมื่อวันที่ 7 สิงหาคม พ.ศ. 2533 โดยเปิดทำการสอนตั้งแต่ปีการศึกษา 2534 จนถึงปัจจุบันมีมหาวิทยาลัยกีฬาในสังกัดสถาบันการพลศึกษา กระทรวงการท่องเที่ยวและกีฬา จำนวน 11 แห่ง เพราะเล็งเห็นความสำคัญการพัฒนากีฬา เพื่อความเป็นเลิศของชาติ และพัฒนาคุณภาพของประชาชนในชาติว่าส่งผลให้เยาวชนมีคุณภาพ ทั้งทางด้านสุขภาพ ร่างกาย จิตใจ อารมณ์ และรัฐบาลหวังว่าโรงเรียนกีฬาจะเป็นแหล่งผลิตและส่งนักกีฬาเข้าร่วมการแข่งขันกีฬาโอลิมปิก เอเชี่ยนเกมส์ และซีเกมส์
จากการเข้าร่วมการแข่งขันดังกล่าวนับได้ว่าประสบความสำเร็จเป็นที่น่าพึงพอใจต่อกรมพลศึกษา (สำนักงานพัฒนาการกีฬาและนันทนาการกีฬาในปัจจุบัน)ได้ให้ความเห็นชอบให้มีการจัดการแข่งขันโรงเรียนกีฬาเป็นครั้งแรกที่จังหวัดอุดรธานี ในปี พ.ศ. 2538 โดยจัดการแข่งขันพร้อมกับการแข่งขันกีฬาวิทยาลัยพลศึกษา โดยให้วิทยาลัยพลศึกษา จังหวัดอุดรธานีเป็นเจ้าภาพจัดการแข่งขันและดำเนินการจัดการแข่งขันอย่างต่อเนื่องเป็นประจำทุกปี โดยหลักการจัดการแข่งขันนั้น จะจัดการแข่งขันกีฬาที่มีการเรียนการสอน ตั้งแต่ 3 แห่งขึ้นไป ให้โรงเรียนกีฬามีหน้าที่และรับผิดชอบในการนำนักกีฬาที่ความถนัด ความสามารถพิเศษทางด้านการกีฬา ให้มีโอกาสได้รับการส่งเสริมละพัฒนาความสามารถทางการกีฬา ให้ถึงศักยภาพสูงสุดในการแข่งขันกีฬาโรงเรียนกีฬาไปพร้อมกับการพัฒนาร่างกาย อารมณ์ สังคม และสติปัญญา เพื่อเตรียมเป็นนักกีฬาที่มีความสามารถและมีสุขภาพที่ดี ในการร่วมการแข่งขันกีฬาระดับชาติ และระดับนานาชาติ ให้ทัดเทียมนานาอารยประเทศ และใช้การแข่งขันกีฬาโรงเรียนกีฬาเป็นแหล่งในการศึกษาทดลอง ค้นคว้า วิเคราะห์และวิจัย เพื่อพัฒนาการกีฬา
การจัดการแข่งขัน
ประวัติการแข่งขันกีฬามหาวิทยาลัยกีฬาแห่งประเทศไทย ตั้งแต่ปี 2538 – ปัจจุบัน มีดังนี้
TOLES
Test of Legal English Skills (TOLES; การทดสอบทักษะภาษาอังกฤษทางกฎหมาย) เป็นชุดการสอบภาษาอังกฤษทางวิชาชีพเชิงปฏิบัติสำหรับนักกฎหมายและนักศึกษากฎหมาย ข้อสอบ TOLES นั้นออกโดยบริษัท Global Legal English ซึ่งเป็นสมาชิกของแผนกระหว่างประเทศของสมาคมกฎหมายอังกฤษและเวลส์ ซึ่ง TOLES ได้รับการออกแบบให้เป็นข้อสอบภาษาอังกฤษด้านกฎหมายสำหรับผู้ประกอบอาชีพ มากกว่าจะเป็นข้อสอบที่สร้างหรือจัดทำขึ้นสำหรับผู้ศึกษาเชิงวิชาการ การสอบ TOLES ไม่ได้กำหนดไว้อย่างเป็นทางการในกรอบอ้างอิงสมรรถนะด้านภาษาแห่งสหภาพยุโรป (Common European Framework of Reference for Languages) เนื่องจากเนื้อหาทางกฎหมายของข้อสอบนั้นเกินกว่าการวัดความรู้ภาษาอังกฤษทั่วไป
การสอบ TOLES
การสอบ TOLES เริ่มขึ้นในปี พ.ศ. 2543 เพื่อตอบสนองความต้องการจากสำนักงานกฎหมายและบริษัทผู้ว่าจ้างนักกฎหมายอื่น ๆ ข้อสอบมีให้เลือก 3 ระดับ ได้แก่ TOLES Foundation, TOLES Higher และ TOLES Advanced การสอบทั้งหมดมุ่งเน้นไปที่การพัฒนาความเข้าใจในกระบวนการทางธุรกิจตลอดจนความถูกต้องและการพัฒนาของคำศัพท์เฉพาะทางกฎหมายพาณิชย์ เป้าหมายที่ระบุไว้ของ TOLES คือการบรรลุมาตรฐานทักษะภาษาอังกฤษของกลุ่มบริษัทกฎหมายที่รู้จักกันในชื่อ Magic Circle และองค์กรธุรกิจอื่น ๆ ข้อสอบไม่ใช่การทดสอบกฎหมายอังกฤษแต่เป็นการทดสอบความรู้ด้านกฎหมายภาษาอังกฤษในบริบทของภาษาอังกฤษและกฎหมายระหว่างประเทศ หัวข้อหลักของการสอบประกอบด้วยสัญญาการค้าที่ร่างเป็นภาษาอังกฤษ รูปแบบของธุรกิจ และคำศัพท์ด้านการเงิน หลักสูตรเตรียมสอบ TOLES มีการดำเนินการสอนทั่วโลก รวมทั้งในสหราชอาณาจักร
ระดับการทดสอบ TOLES
TOLES Foundation เป็นระดับแรก สำหรับนักศึกษาภาษาอังกฤษทางกฎหมายระดับเริ่มต้น/พื้นฐาน ข้อสอบเป็นการทดสอบทักษะการอ่านและการเขียน ใช้เวลาสอบ 90 นาที
TOLES Higher เป็นระดับที่สอง สำหรับนักศึกษาภาษาอังกฤษทางกฎหมายระดับกลาง ข้อสอบเป็นการทดสอบทักษะการอ่าน การเขียน และการฟัง ใช้เวลาสอบ 120 นาที
TOLES Advanced เป็นระดับสูงสุดในชุดทดสอบ สำหรับนักศึกษาภาษาอังกฤษทางกฎหมายระดับสูง ข้อสอบนี้เป็นการทดสอบทักษะการอ่านและการเขียน ใช้เวลาสอบ 120 นาที
ผู้สมัครสอบ
ข้อสอบ TOLES เหมาะสำหรับนักกฎหมายและนักศึกษากฎหมายระหว่างประเทศที่กำลังหางานทางด้านกฎหมายพาณิชย์ระหว่างประเทศ ซึ่งรวมถึงผู้ที่ต้องการทำงานในสำนักงานกฎหมายระหว่างประเทศขนาดใหญ่ แผนกกฎหมายของบริษัทระหว่างประเทศ และหน่วยงานท้องถิ่นของรัฐ ผู้สมัครสอบระหว่างปี ค.ศ. 2000 ถึง 2018 ส่วนใหญ่ทำการสอบที่ศูนย์ของบริติช เคานซิล หรือตามมหาวิทยาลัย เจ้าของภาษา (ภาษาอังกฤษ) ไม่สามารถเข้าทำการสอบได้
สโมสรฟุตบอลลิเวอร์พูลในฤดูกาล 2016–17
ฤดูกาล 2016–17  เป็นฤดูกาลที่ 125 ของสโมสรฟุตบอลลิเวอร์พูล และเป็นฤดูกาลที่ 54 ติดต่อกันของลิเวอร์พูลที่ได้อยู่โลดแล่นบนลีกสูงสุดของฟุตบอลอังกฤษ นอกจากนี้ยังเป็นฤดูกาลที่ 25 ที่อยู่บนเวทีพรีเมียร์ลีก เช่นเดียวกับพรีเมียร์ลีก สโมสรจะได้แข่งขันในเอฟเอคัพ และอีเอฟแอลคัพ โดยแข่งขันตั้งแต่ 13 สิงหาคม ค.ศ. 2016 ถึง 21 พฤษภาคม ค.ศ. 2017
ภาพรวมการซื้อ-ขายผู้เล่น
เงินที่จ่าย
ฤดูร้อน: ▼ £ 61,900,000
ฤดูหนาว: ▼ £
รวม: ▼ £ 61,900,000
เงินที่ได้รับ
ฤดูร้อน: ▲ £ 72,800,000
ฤดูหนาว: ▲ £ 3,750,000
รวม: ▲ £ 76,550,000
รายรับ-รายจ่าย
ฤดูร้อน: ▲ £ 10,900,000
รวม: ▲ £ 14,650,000
ภาพรวม
{| class="wikitable" style="text-align: center" !rowspan=2|การแข่งขัน !colspan=8|บันทึก !แข่ง !ชนะ !เสมอ !แพ้ !ได้ !เสีย !ต่าง !% ชนะ
! ทั้งหมด
นัด
เมื่อวันที่ 15 มิถุนายน ค.ศ. 2016, โปรแกรมการแข่งขันสำหรับฤดูกาลหน้าได้ประกาศออกมาเป็นที่เรียบร้อยแล้ว.
ผู้เล่นที่ทำประตูสูงสุด
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ
คลีนชีตส์
รวมทุกการแข่งขัน โดยถ้าคลีนชีตส์รวมเท่ากันจะเรียงตามหมายเลขเสื้อ.
รางวัลนักเตะยอดเยี่ยมประจำเดือนของสแตนดาร์ด ชาร์เตอร์ด
รางวัลนักเตะยอดเยี่ยมประจำเดือนของสโมสรจากการโหวตของแฟนบอลผ่านทางเว็บไซต์ Liverpoolfc.com
กรรม
กรรม (कर्म, ; kamma) หมายถึงการกระทำ, ผลงาน หรือผลบุญ คำนี้สามารถกล่าวถึงหลักการทางจิตวิญญาณของเหตุภาพ ซึ่งส่วนใหญ่เรียกว่า กฎแห่งกรรม เมื่อเจตนาและการกระทำของบุคคลหนึ่ง (เหตุ) ส่งผลต่ออนาคตของบุคคลนั้น (ผล): เจตนาและการกระทำที่ดีจะเป็นกรรมดีและไปเกิดใหม่ในภพที่ดีกว่า ในขณะที่เจตนาและการกระทำที่ไม่ดีก่อให้เกิดกรรมชั่วและไปเกิดใหม่ในภพที่แย่กว่า
หลักปรัชญาของกรรมมีความใกล้ชิดกับแนวคิดการกลับชาติมาเกิดในศาสนาแบบอินเดียหลายสำนัก (โดยเฉพาะศาสนาฮินดู, ศาสนาพุทธ, ศาสนาเชน และศาสนาซิกข์) เช่นเดียวกันกับลัทธิเต๋า ซึ่งกล่าวไว้ว่า กรรมในปัจจุบันส่งผลต่อชีวิตในชาติหน้าใน สังสารวัฏ
บุคคลที่เสียชีวิตในปี พ.ศ. 2501
ด้านล่างนี้เป็นบุคคลที่เสียชีวิตในปี พ.ศ. 2501
ประเทศไทยใน พ.ศ. 2564
เหตุการณ์ที่เกิดขึ้นใน พ.ศ. 2564 (ค.ศ. 2021) ในประเทศไทย
ตำบลบุ่งคล้า (อำเภอเมืองชัยภูมิ)
ตำบลบุ่งคล้า เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 13 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลบุ่งคล้า
การปกครอง
ตำบลบุ่งคล้า แบ่งการปกครองออกเป็น 13 หมู่บ้าน คือ
ตรูญัน
ตรูญัน (อักษรโรมัน: Trunyan) หรือ เตอรูญัน (อักษรโรมัน: Terunyan) เป็นหมู่บ้านชาวบาหลี (บันจาร์; banjar) ตั้งอยู่บนชายฝั่งตะวันออกของทะเลสาบบาตูร์ ซึ่งเป็นทะเลสาบแอ่งกะทะในตำบลบังลี ทางตอนกลางของเกาะบาหลี ประเทศอินโดนีเซีย หมู่บ้านนี้เป็นหนึ่งในหมู่บ้านของชาวบาหลีอากาที่สำคัญที่สุด เช่นเดียวกับหมู่บ้านเตอกานัน และซัมบีรัน ตรูญันเป็นที่รู้จักมากเป็นพิเศษจากพิธีกรรมที่เกี่ยวข้องกับการดูแลศพ หมู่บ้านตรูญันวางศพผู้วายชนม์ไว้บนพื้นดินในที่โล่ง มีแค่เสื้อผ้าและไผ่สานคลุมอยู่เท่านั้น และทิ้งไว้เช่นนั้นให้ย่อยสลาย ส่วนกลิ่นศพเชื่อกันว่ามีต้นไม้ใกล้เคียงดับไว้
ข้อมูลทั่วไป
ตรูญันเป็นหนึ่งในหมู่บ้านชาวบาหลีอากาที่มีความโดดเดี่ยวทางวัฒนธรรมสูงที่สุดในเกาะบาหลี และตั้งอยู่บนเชิงเขาอากุง หมู่บ้านสามารถเข้าถึงได้ง่ายที่สุดโดยทางเรือ